b'\n_START_ARTICLE_\nCultura Przeworsk\n_START_PARAGRAPH_\nCultura Przeworsk este parte a unui complex arheologic din Epoca Fierului, dat\xc3\xa2nd din secolul al III-lea \xc3\xae.Hr. p\xc3\xa2n\xc4\x83 \xc3\xaen secolul al V-lea. Acesta a fost situat \xc3\xaen ceea ce este acum centrul \xc8\x99i sudul Poloniei, mai t\xc3\xa2rziu, r\xc4\x83sp\xc3\xa2ndindu-se \xc3\xaen teritorii din estul Slovaciei \xc8\x99i Subcarpatia cuprins\xc4\x83 \xc3\xaentre r\xc3\xa2urile Oder \xc8\x99i Vistula de mijloc \xc8\x99i superioar\xc4\x83 \xc8\x99i p\xc3\xa2n\xc4\x83 la izvoarele r\xc3\xa2urilor Nistru \xc8\x99i Tisa. Acesta cultur\xc4\x83 poart\xc4\x83 numele ora\xc8\x99ului Przeworsk (din Polonia) unde s-au g\xc4\x83sit primele artefacte.\n_START_SECTION_\nInfluen\xc8\x9ba\n_START_PARAGRAPH_\nOamenii de \xc8\x99tiin\xc8\x9b\xc4\x83 consider\xc4\x83 cultura Przeworsk ca un amalgam format din culturi locale. Continuitatea cu cultura Pomerania precedent\xc4\x83 se observ\xc4\x83, de\xc8\x99i a fost modificat\xc4\x83 prin influen\xc8\x9be semnificative din partea culturilor La Tene \xc8\x99i Jastorf._NEWLINE_Cultura Przeworsk este uneori asociat\xc4\x83 cu vandalii de c\xc4\x83tre geografii antici, precum \xc8\x99i cu alte popoare estice, cum ar fi slavii. Vandalii se crede ca au migrat din Scandinavia pe coasta M\xc4\x83rii Baltice a Poloniei, probabil \xc3\xaen secolul al II-lea \xc3\xae.Hr., dar este posibil \xc3\xaenc\xc4\x83 din secolul al V-lea \xc3\xae.Hr, ca \xc3\xaen jurul anului 120 \xc3\xae.Hr. s\xc4\x83 se stabileasc\xc4\x83 \xc3\xaen Silezia.\n_START_SECTION_\nCaracteristici\n_START_PARAGRAPH_\nPrincipala caracteristic\xc4\x83 a culturii Przeworsk sunt mormintele, marea majoritate fiind crematorii, cu \xc3\xaenhumare este ocazional\xc4\x83. Morminte r\xc4\x83zboinicilor sunt notabile, incluz\xc3\xa2nd adesea pinteni. Unele morminte sunt extrem de bogate, umbrind mormintele unor grupuri germanice vestice, mai ales dup\xc4\x83 400 d. Hr.'